stanford-oval/wikipedia huggingface dataset:
Hetekaalikasvit
Luokittelu > Suvut

Hetekaalikasveihin kuuluvat suvut:
sailiot (Calandrinia Kunth) (syn. Monocosmia Fenzl, Rumicastrum Ulbrich)
Calyptridium Torr. & A.Gray (syn. Spraguea Torrey)
kisantit (Cistanthe Spach) (syn. Phillipiamra Kunze, Diazia Philippi, Silvaea Philippi)
kleitoniat (Claytonia L.) (syn. Limnia Haworth)
Hectorella Hook.f.
Lenzia Philippi
levisiat (Lewisia Pursh) (syn. Erocallis Rydb., Oreobroma Howell)
Lewisiopsis Govaerts
Lyallia Hook.f.
hetekaalit (Montia L.) (syn. Claytoniella Jurtzev, Crunocallis Rydb., Limnalsine Rydb., Maxia O.Nilsson, Mona O.Nilsson, Montiastrum Rydb., Naiocrene Rydb., Neopaxia O.Nilsson)
sailikkeet (Montiopsis Kuntze) (syn. Baitaria Ruíz & Pav., Calandriniopsis E.Franz)
Parakeelya Hershk.
Phemeranthus Raf.
? Schreiteria Carolin
Aiheesta muualla

Suomen Lajitietokeskus: Hetekaalikasvit – Montiaceae
Javier Hernández (jalkapalloilija, 1988)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Javier Hernández Balcázar
Syntymäaika: 11. toukokuuta 1988 (ikä 36)
Syntymäpaikka: Guadalajara, Meksiko
Pelipaikka: hyökkääjä
Pituus: 175 senttimetriä
Paino: 71 kilogrammaa
Lempinimi: Chicharito (suom. pikkuherne)
Seura
Seura: LA Galaxy
Pelinumero: 14
Junioriseurat
1997–2006: Guadalajara
Seurat
| Vuodet | Seura | O | (M) |
| 2006–2010 | Guadalajara | 64 | (26) |
| 2010–2015 | Manchester United | 103 | (37) |
| 2014–2015 | → Real Madrid (laina) | 23 | (7) |
| 2015–2017 | Bayer Leverkusen | 54 | (28) |
| 2017–2019 | West Ham United | 55 | (16) |
| 2019–2020 | Sevilla | 9 | (1) |
| 2020– | LA Galaxy | 33 | (19) |
Maajoukkue
| 2007 | Meksiko U20 | 3 | (1) |
| 2009– | Meksiko | 109 | (52) |
 Seurajoukkueuran tilastot kattavat vain kansalliset sarjat, päivitetty 7. marraskuuta 2021.  Maajoukkueuran tilastot päivitetty 7. syyskuuta 2019.
Javier ”Chicharito” Hernández Balcázar (s. 1. kesäkuuta 1988 Guadalajara) on meksikolainen jalkapalloilija, joka edustaa yhdysvaltalaista LA Galaxya. Vuodesta 2009 lähtien hän on pelannut myös Meksikon jalkapallomaajoukkueessa. Pelipaikaltaan hän on hyökkääjä.
Seurajoukkueura

Guadalajarassa syntynyt Hernández liittyi yhdeksänvuotiaana Club Deportivo Guadalajaraan. Hyökkääjä debytoi seuran edustusjoukkueessa kaudella 2006–2007. Kyseisellä kaudella hän onnistui kerran maalinteossa pelaamassaan kahdeksassa ottelussa. Seuraavallakaan kaudella Hernández ei pystynyt murtautumaan avaukseen ja kauden ottelumäärä jäi vain kuuteen. Kaudella 2008–2009 vastuuta alkoi tulla jo parinkymmenen ottelun verran ja maalejakin neljä. Seuraava kausi oli kuitenkin Hernándezin. 28 ottelussa syntyi 21 maalia ja 8. huhtikuuta 2010 englantilainen Manchester United ilmoitti tehneensä sopimuksen lupaavan hyökkääjän kanssa.
Seurajoukkueura > Manchester United (2010–2015) > Avauskausi Manchester Unitedissa

Hernándezin sopimus Manchester Unitedin kanssa astui voimaan 1. heinäkuuta 2010. Hän debytoi seuran edustusjoukkueessa 28. heinäkuuta Major League Soccerin tähdistöottelussa ja onnistui heti maalinteossa. Hernández teki virallisen debyyttinssä ja virallisen maalinsa 8. elokuuta Unitedin 3–1-voitossa Chelseata vastaan vuoden 2010 FA Community Shieldissä. Hän teki Valioliigadebyyttinsä 16. elokuuta tullessaan vaihdosta kentälle 3–0-voitossa Newcastlesta. 29. syyskuuta hän teki ensimmäisen maalinsa Mestarien liigassa, kun hän teki ainoan maalin 1–0-vierasvoitossa Valenciasta.
Hän teki ensimmäisen Valioliigamaalinsa 2–2-kotitasapelissä West Bromwichiä vastaan 16. lokakuuta. Kahdeksan päivää myöhemmin hän teki ensimmäisen kerran kaksi maalia ja samalla ensimmäiset vierasmaalit liigassa kun hän teki joukkueensa molemmat maalit 2–1-voitossa Stoke Citystä. Kaksi päivää myöhemmin hän teki ensimmäisen liigacup-maalinsa tehden maalin 3–2-kotivoitossa Wolvesia vastaan. 1. tammikuuta hän teki voittomaalin 2–1-vierasvoitossa West Bromwichistä. Kolme päivää myöhemmin hänestä tuli eniten Valioliigassa maaleja tehnyt meksikolainen kun hän avasi maalinteon 2–1-kotivoitossa Stoke Citystä. 21. tammikuuta hän teki tasoitusmaalin 3–2-vierasvoitossa Blackpoolista. Neljä päivää myöhemmin hän teki ensimmäisen FA Cup -maalinsa tehden voittomaalin 2–1-vierasvoitossa Southamptonista. Hernández teki kaksi maalia 4–0-vierasvoitossa Wiganista 26. helmikuuta. Kahdeksan päivää myöhemmin hän teki lohdutusmaalin 1–3-häviössä Liverpoolille. 15. maaliskuuta hän teki kaksi maalia 2–1-kotivoitossa Marseillesta, ja lähetti ManUn puolivälieriin. Hän teki yhden maalin Manchester Unitedin 4–2-vierasvoitossa West Hamista. Mestareiden liigan kaudella 2010–2011 Hernandez oli joukkueen paras maalintekijä.
Seurajoukkueura > Manchester United (2010–2015) > Kausi 2011-2012

Seuraavalla Manchester United-kaudellaan hän teki Englannin Valioliigassa 28:ssa ottelussa 10 maalia. Hän muun muassa teki kaksi maalia 10. syyskuuta 2011 pelatussa 5-0-voitossa Bolton Wanderersista. Hän myös teki tasoitusmaalin 81. minuutilla tullessaan vaihdosta kentälle 15. lokakuuta pelatussa 1-1-tasapelissä Liverpoolia vastaan. Kahden viikon kuluttua 29. lokakuuta hän teki ottelun ainoan maalin 19. minuutilla 1-0-voitossa Evertonista. Euroliigoissa kaudella 2011-2012 hän teki seitsemässä ottelussa kaksi maalia. Molemmat tulivat Eurooppa-liiga:ssa otteluparissa AFC Ajaxia vastaan: ensimmäinen 2-0-vierasvoitossa 16. helmikuuta 2012 ja toinen 23. helmikuuta 1-2-tappiossa Unitedin kotikentällä. 18. maaliskuuta hän teki kaksi maalia 5-0-voitossa Wolvesista.
Seurajoukkueura > Manchester United (2010–2015) > Kausi 2012-2013

Chicharito aloitti 2012-2013-kautensa 2. syyskuuta tullessaan vaihdosta kentälle 72. minuutilla Danny Welbeckin tilalle 3-2-voitossa Southamptonia vastaan. 15. syyskuuta hän oli avauksessa ja pelasi täydet minuutit 4-0-voitossa Wigan Athleticistä, jossa hän teki myös hänen kauden avausmaalin. 23. lokakuuta hän teki kaksi maalia Mestarien Liigassa ottelussa Bragaa vastaan, jossa ManU oli ollut jo 0-2-tappiolla avauspuoliajan jälkeen, mutta nousi lopulta 3-2-voittoon. Viisi päivää myöhemmin hän teki voittomaalin yhdeksän miehen alivoimalla pelannutta Chelseaa vastaan Unitedin 3-2-voitossa. Hän jatkoi maalitehtailuaan 10. marraskuuta tullen toisella puoliajalla vaihdosta peliin mukaan ja tehden kaksi maalia 3-2-voitossa Aston Villasta. 24. marraskuuta hän teki jälleen maalin Unitedin 3-1-voitossa QPR:stä. 26. joulukuuta hän teki Unitedin neljännen maalin ottelun loppuhetkillä Newcastlea vastaan 4-3-voitossa. Vuoden 2013 ensimmäisenä päivänä hän maalasi kahdesti Wigania vastaan auttaen Unitedin 4-0-murskavoittoon. 26. tammikuuta hän teki jälleen 2 maalia, FA Cupin ottelussa Fulhamia vastaan, jonka ManU voitti 4-1-lukemin. Seuraavassa FA Cup-ottelussa Readingiä vastaan hän teki Manchester Unitedin 2-0-maalin, joka jäi lukemin 2-1 päättyneen ottelun voittomaaliksi. Seuraavan maalin hän teki vasta 10. maaliskuuta FA Cupissa 2-2-tasapelissä Chelseaa vastaan. Sir Alex Fergusonin viimeisessä kotipelissä Swansea Cityä vastaan hän avasi maalinteon Unitedin 2-1-voitossa. Kauden viimeisellä kierroksella, ja Sir Alex Fergusonin viimeisessä ottelussa ManU:n peräsimessä, hän teki Unitedin viidennen maalin 5-5-tasapelissä West Bromwichia vastaan. Kaudella hän pelasi kaikki kilpailut mukaan lukien 36 ottelua ja teki niissä 18 maalia.
Seurajoukkueura > Manchester United (2010–2015) > Kausi 2013-2014 - Peliaika vähenee

Kaudella 2013-14 Chicharito putosi uuden managerinsa David Moyesin alaisuudessa vaihtopelaajaksi. Hän ei aloittanut liigassa kuin kuusi ottelua, ja pääsi vaihdosta kentälle 18 ottelussa. Täydet 90 minuuttia hän pelasi vain kolmessa ottelussa. Pelaamissaan 24 ottelussa Hernández teki neljä (4) maalia sekä syötti kolme (3). Kaudella Machester United jäi lopulta seitsemänneksi, ja manageri Moyes sai potkut huhtikuussa 2014 johdettuaan seuraa vain 10 kuukautta. FA Cupissa ja Englannin liigacupissa hän pelasi yhteensä 6 ottelua, joissa teki viisi (5) maalia; Mestarien liigassa 5 ottelua maaleitta.
Moyesin tilalle pestattu Louis van Gaal kertoi haastattelussa antavansa pelaajille tilaisuuden näyttää kykynsä, ennen kuin päättää, jatkaako muiden muassa myös siirtohuhujen keskelle joutunut Chicharito seurassa.
Seurajoukkueura > Manchester United (2010–2015) > Kausi 2014-2015

Siirtoikkunan viimeisenä päivänä 1. syyskuuta 2014 julkistettiin Javier Hernándezin lainasiirto Espanjan pääsarjan Real Madridiin. Lainaan kuului myös osto-optio. Pelaamissaan 23 Primera Divisiónin ottelussa hän sekä teki että syötti seitsemän maalia. Mestarien liigassa hän teki kahdeksassa ottelussa yhden maalin, Copa del Reyssä kahdessa ottelussa yhden maalin.
Seurajoukkueura > Leverkusen (2015–2017)

31. elokuuta 2015 Hernández siirtyi saksalaisen Bayer 04 Leverkusenin riveihin. Debyyttikaudellaan hän teki Bundesliigassa 28 ottelussa 17 maalia. Mestarien liigassa hän teki kuudessa ottelussa viisi maalia, Eurooppa-liigassa hän jäi kolmessa ottelussa maaleitta. Saksan cupissa hän teki kolmessa ottelussa neljä maalia. Seuraavalla kaudella hän viimeisteli Bundesliigassa 11 maalia pelaamissaan 26 ottelussa. Mestarien liigassa hän teki kahdeksassa ottelussa yhden maalin, Saksan cupissa niin ikään yhden maalin pelaamissaan kahdessa ottelussa.
Seurajoukkueura > West Ham (2017−)

Hernández siirtyi Englannin Valioliigan West Hamiin 17,8 miljoonan euron siirtosummalla heinäkuussa 2017. Avauskaudellaan hän teki 28 valioliigaottelussa kahdeksan maalia. FA Cupissa hän pelasi kaksi ja Liigacupissa kolme ottelua ilman maaleja. Seuraavalla kaudella hän viimeisteli seitsemän maalia pelaamissaan 25 pääsarjaottelussa. Cupeissa hän teki yhteensä yhden maalin kolmessa ottelussa.
Maajoukkueura

Hernández pelasi kolmessa Meksikon ottelussa alle 20-vuotiaiden MM-kilpailuissa 2007. Meksikon A-maajoukkueessa Hernández debytoi 30. syyskuuta 2009 ottelussa Kolumbiaa vastaan. Hän sai 1-2-tappioon päättyneessä ottelussa tilastomerkinnäkseen maaliin johtaneen syötön. Hernández valittiin Meksikon joukkueeseen MM-kisoihin 2010. Turnauksen ensimmäisessä ottelussa Etelä-Afrikkaa vastaan Hernández tuli vaihdosta kentälle ottelun 73. minuutilla Guillermo Francon tilalle. 17. kesäkuuta 2010 alkulohkon ottelussa Ranskaa vastaan Hernández avasi maalitilinsä kisoissa, kun hän onnistui tekemään Meksikon 1–0-johtomaalin. Maali siivitti Meksikon lopulta 2-0-voittoon. Hän teki myös toisen MM-kisamaalinsa neljännesvälieräottelussa Argentiinaa vastaan, minkä Meksiko lopuksi hävisi 1-3.
Hernández pelasi Meksikon jokaisessa neljässä ottelussa MM-kilpailuissa 2014, muttei yhdessäkään enempää kuin 27 minuuttia. Hän teki maalin ottelussa Kroatiaa vastaan. Copa Américassa 2016 hän pelasi Meksikon kaikissa neljässä ottelussa ja teki maalin Jamaikaa vastaan.
Hernández nousi vuonna 2017 Meksikon maajoukkueen kaikkien aikojen parhaimmaksi maalintekijäksi. Vuoden 2018 MM-kilpailuissa hän teki uransa 50. maaottelumaalin ottelussa Etelä-Koreaa vastaan. Hän pelasi Meksikon kaikissa neljässä ottelussa.
Yksityiselämä

Hernándezin isä Javier Hernández vanhempi ja isoisä Tomás Balcázar olivat myös jalkapalloilijoita ja edustivat Meksikoa MM-kilpailuissa. Lempinimi Chicharito (suom. pikkuherne) viittaa hänen isäänsä, joka tunnettiin lempinimellä Chícharo (suom. herne) vihreiden silmiensä vuoksi.
Saavutukset > Guadalajara

Primera División de México: 2006
InterLiga: 2009
Saavutukset > Manchester United

Englannin valioliiga: 2011, 2013
FA Community Shield: 2010
Saavutukset > Maajoukkue

Meksiko
CONCACAF Gold Cup: 2011
Aiheesta muualla

Kuvia tai muita tiedostoja aiheesta Javier Hernández Wikimedia Commonsissa
Javier Hernándezin esittely Manchester Unitedin sivustolla (englanniksi)
Meksikon kokoonpano
Meksikon joukkue – Jalkapallon MM-kilpailut 2010
1 Pérez |
2 Rodríguez |
3 Salcido |
4 Márquez |
5 Osorio |
6 Torrado |
7 Barrera |
8 Castro |
9 Franco |
10 Blanco |
11 Vela |
12 Aguilar |
13 Ochoa |
14 Hernández |
15 Moreno |
16 Juárez |
17 Giovani |
18 Guardado |
19 Magallón |
20 Torres Nilo |
21 Bautista |
22 Medina |
23 Michel |
Valmentaja Aguirre
Meksikon joukkue – Jalkapallon MM-kilpailut 2014
1 Corona |
2 Rodríguez |
3 Salcido |
4 Márquez |
5 Reyes |
6 H. Herrera |
7 Layún |
8 Fabián |
9 Jiménez |
10 dos Santos |
11 Pulido |
12 Talavera |
13 Ochoa |
14 Hernández |
15 Moreno |
16 Ponce |
17 Brizuela |
18 Guardado |
19 Peralta |
20 Aquino |
21 Peña |
22 Aguilar |
23 Vázquez |
Valmentaja M. Herrera
Meksikon joukkue – Jalkapallon MM-kilpailut 2018
1 Jo. Corona |
2 Ayala |
3 Salcedo |
4 Márquez |
5 Gutiérrez |
6 J. dos Santos |
7 Layún |
8 Fabián |
9 Jiménez |
10 G. dos Santos |
11 Vela |
12 Talavera |
13 Ochoa |
14 Hernández |
15 Moreno |
16 Herrera |
17 Je. Corona |
18 Guardado |
19 Peralta |
20 Aquino |
21 Álvarez |
22 Lozano |
23 Gallardo |
Valmentaja Osorio
Hollolan teloitukset

Hollolan teloitukset tapahtuivat Suomen sisällissodan aikana huhti–toukokuun vaihteessa 1918, jolloin valkoiset ampuivat Hollolan kirkonkylässä ainakin 200 punaista tai sellaiseksi epäiltyä. Joidenkin lähteiden mukaan teloitettuja saattaa olla jopa 500.
Teloitukset

Valkoiset saivat Hollolan haltuunsa Lahden taistelun loppuvaiheessa 29. huhtikuuta. Tämän jälkeen pahamaineinen virolainen majuri Hans Kalm perusti sotaoikeuden, joka toimi Hollolan kunnantalolla. Sen toimeenpanemat oikeudenkäynnit olivat nopeita, syytetyn tiedot kirjattiin ylös, jonka jälkeen päätettiin, ammutaanko hänet vai ei. Syytettyjen joukossa oli paikallisten lisäksi runsaasti Länsi-Suomesta saapuneen pakolaiskolonnan mukana tulleita punaisia, jotka olivat jääneet valkoisten vangiksi. Hollolalaisten kohdalla sotaoikeus otti päätöksiä tehdessään huomioon myös paikallisten antamia lausuntoja.
Pikaoikeudenkäyntien alettua suoritettiin viiden päivän aikana ainakin 202 teloitusta, joiden nimet histrioitsija Jaakko Paavolainen onnistui 1960-luvulla saamaan selville. Tuomitut marssitettiin neljän ryhmissä Hollolan kirkon vieressä sijaitsevan pitäjänmakasiinin luokse, jonka seinää vasten heidät ammuttiin. Nykyään rakennuksessa toimii Hollolan kotiseutumuseo. Sekä teloittajat että teloitetut olivat enimmäkseen ulkopaikkakuntalaisia, jotka eivät tunteneet toisiaan. Teloitettujen joukossa oli myös lukuisia naisia. Sisällissodan aikaisista Hollolan tapahtumista myöhemmin kesäkuun lopulla Porvoo tuomiokapitulille raportoinut kappalainen Hjalmar Paunu mainitsi ammuttuja olleen lähes 500. Hänen mukaansa ruumiit lojuivat röykkiöinä pitäjänmakasiinin luona useita päiviä, ennen kuin ne siirrettiin haudattaviksi. Tuomiokapitulille tekemässään selonteossa Paunu paheksuu kirkon vierustan käyttämistä teloituspaikkana, mutta ei teloituksia itsessään. Hänen mukaansa ”metsää ja mäkeä olisi hiukan kauvempanakin ollut miten paljon tahansa.”
Joukkohauta ja muistomerkki

Teloitettujen omaiset kävivät tunnistamassa ruumiita, mutta niitä ei silti luovutettu heille haudattavaksi, vaan kaikki haudattiin samaan joukkohautaan vajaan kilometrin päähän Parinpellon kylään. Haudassa on yhteensä 500 punaista, joista noin 200:n tiedetään olevan varmasti teloitettuja. Vuonna 1948 Parinpellon joukkohaudalle pystytettiin kirkkoherra Rafael Saartion suunnittelema pyramidinmuotoinen muistomerkki. Saartio on myös siunannut haudassa olevat vainajat.
Helend Peep

Helend Peep (etunimi alun perin Ernst-Helmut; 29. heinäkuuta 1910 – 20. lokakuuta 2007) oli virolainen näyttelijä ja laulaja. Hän tuli tunnetuksi varsinkin "Kerjuse laul" -kappaleen tulkinnasta musikaalissa Ainult unistus.
Peep aloitti uransa vironkielisessä Vanemuine-teatterissa Tartossa vuonna 1938. Hänellä oli niin ikään rooleja elokuvissa.
Virolaiset tiedotusvälineet ilmoittivat Peepin kuolemasta lokakuussa 2007. Näyttelijä oli 97 vuoden ikäinen.
Juan Eliseo Mojica Oliveros

Juan Eliseo Mojica Oliveros (12. kesäkuuta 1918 Susacón – 27. joulukuuta 1989) oli kolumbialainen roomalaiskatolinen piispa. Hänet vihittiin papiksi 7. kesäkuuta 1941 ja nimitettiin Tunjan arkkihiippakunnan vihkipiispaksi sekä Balianan titulaaripiispaksi 20. helmikuuta 1967. Piispaksi vihkiminen seurasi 1. toukokuuta. Pääkonsekraattorina toimi Giuseppe Paupini, jota avustivat Ángel María Ocampo Berrio ja Miguel Antonio Medina y Medina.
Mojica Oliveros sai 4. kesäkuuta 1970 nimityksen Jericón ja 26. huhtikuuta 1977 Garagoan piispaksi. Hän kuoli 71-vuotiaana virassa.
Jenny Andreasson

Jenny Andreasson vuonna 2014.
Jenny Andreasson (s. 1973) on ruotsalainen teatteriohjaaja. Hän on opiskellut Dramatiska Institutetissa 1998–2002 ja ollut vuodesta 2010 kiinnitettynä ohjaajaksi Dramateniin Hän on ollut Spetsprojektetin taiteellinen johtaja 2006–2009.
Teatteriohjaukset (valikoima)

2005 Mirja Unge: Var är alla, Riks drama
2007 Alfhild Agrell: Räddad, Östgötatateatern/Riksteatern
2007 Jonathan Lehtonen: En måste ju leva, Angereds teater
2008 Stina Aronson: Syskonbädd, Östgötateatern/Riksteatern/Örebro länsteater
2009 Françoise Sagan: Slott i Sverige, Dramaten
2009 Ulla Isaksson: Nära livet, Östgötateatern/Riksteatern/Örebro länsteater
2010 Mirja Unge: Klaras resa, Göteborgs stadsteater
2011 Dea Loher: Tjuvar, Dramaten
2012 Colette: Chéri, Dramaten
2013 Lillian Hellman: De oskyldiga, Dramaten
Käännös suomeksi
Helene

Helene (m.kreik. Ἑλένη, Helenē; lat. Helena) voi viitata seuraaviin asioihin:
Helene eli Helena, ”Troijan Helena”, hahmo kreikkalaisessa mytologiassa
Helene, kahden muun kreikkalaisen mytologian hahmon nimi
Helene, myös Hélène, naisen etunimi
Helene, Saturnuksen kuu
Makrónisos, saari Kreikassa Kykladien saariryhmässä, saaren antiikin aikainen nimi
Helene, antiikin aikainen kaupunki samannimisellä saarella
Helene, Simon Maguksen puoliso
Helene, Antti Jokisen ohjaama elokuva vuodelta 2020
Helene, Atlantilla syyskuussa 2024 riehunut hurrikaani.
Helene (kuu)

| Helene |
| --- | --- |

Löytäminen
Löytäjät:  Laques ja  Lecacheux
Löytöaika:  1. maaliskuuta 1980
Kiertoradan ominaisuudet
Planeetta:  Saturnus
Keskietäisyys:  377 396 km
Eksentrisyys:  0,0022
Kiertoaika:  2,736915 d
Inklinaatio:  0,199°
Fyysiset ominaisuudet
Päiväntasaajan halkaisija:  36 × 32 × 30 km
Massa:  ≈ 2,5 × 1016 kg
Pyörähdysaika:  synkroninen
Akselin kaltevuus:  0°
Albedo:  1,67
Pinnan lämpötila:  alin: K 
Kaasukehän ominaisuudet
Kaasunpaine:  ei ole
Helene on Saturnuksen kuu. Sen löysivät Pierre Laques ja Jean Lecacheux vuonna 1980 Ranskassa sijaitsevasta Pic du Midi -observatoriosta tehtyjen havaintojen perusteella. Kuulle annettiin väliaikainen nimi S/1980 S 6. Vuonna 1988 se nimettiin virallisesti kreikkalaisen mytologian Helenen mukaan. Kuulla on myös nimitys Saturn XII.
Helene on pieni ja epäsäännöllisen muotoinen kuu, jonka säde on 16 km. Se kiertää samalla radalla Dione-kuun kanssa, sen edellä Lagrangen pisteessä L4.
Juan Cámara

| Henkilötiedot |
| --- | --- | --- | --- |
Koko nimi: Juan del Carmen Cámara Mesa
Syntymäaika: 13. helmikuuta 1994
Syntymäpaikka: Jaén, Espanja
Pelipaikka: vasen laitahyökkääjä
Pituus: 183 senttimetriä
Seura
Seura: FC Barcelona B
Junioriseurat
2006–2011: Villarreal
Seurat
| Vuodet | Seura | O | (M) |
| 2011–2012 | Villarreal C | 34 | (8) |
| 2012–2014 | Villarreal B | 70 | (15) |
| 2014– | Barcelona B | 42 | (7) |
| 2015– | Barcelona | 0 | (0) |
Maajoukkue
| 2010 | Espanja U17 | 4 | (0) |
 Seurajoukkueuran tilastot kattavat vain kansalliset sarjat, päivitetty 14. joulukuuta 2015.  Maajoukkueuran tilastot päivitetty 14. joulukuuta 2015.
Juan del Carmen Cámara Mesa (s. 13. helmikuuta 1994 Jaén) on espanjalainen jalkapalloilija, joka edustaa Segunda División B:ssä pelaavaa FC Barcelona B:tä. Vasenjalkainen Cámara on pelipaikaltaan vasen laitahyökkääjä.
Cámara on Villarreal CF:n kasvatti. Hän pelasi seuran reservijoukkueissa vuosina 2011–2014. Kaudella 2011–2012 Cámara pelasi yhden ottelun seuran kakkosjoukkueen paidassa Segunda Divisiónissa. Vuonna 2014 hän siirtyi FC Barcelonan joukkueeseen. Kaudella 2014–2015 Cámara pelasi seuran kakkosjoukkueessa Segunda Divisiónissa 30 ottelussa tehden kuusi maalia. Seuran edustusjoukkueen paidassa Cámara debytoi joulukuussa 2015 Mestareiden liigan ottelussa Bayer Leverkusenia vastaan.
Cámara pelasi vuonna 2010 Espanjan alle 17-vuotiaiden maajoukkueessa neljä ottelua.
Juan Diego Flórez

Juan Diego Flórez vuonna 2015.
Juan Diego Flórez (s. 13. tammikuuta 1973) on perulainen oopperatenori.
Flórez syntyi Limassa, jossa hänen isänsä Rubén oli suosittu laulaja–kitaristi. Hän päätyi jo nuorena tuuraamaan laulajaa äitinsä pitämässä livemusiikin pubissa. Varhaisten musiikillisten kokemustensa seurauksena hänestä on tullut musiikkimaultaan hyvin monipuolinen. Hän opiskeli Kansallisessa konservatoriossa 17-vuotiaasta saakka.
Vuosina 1993–1996 Juan Diego Flórez opiskeli saamansa stipendin turvin Philadelphian Curtis Institutessa. Hän saavutti menestystä jo debyytillään Pesaron Rossini-juhlilla 1996. Hän teki pian myös ensiesiintymisensä La Scalassa, vuonna 1997 Covent Gardenissa, vuonna 1999 Wienin valtionoopperassa ja vuonna 2002 New Yorkin Metropolitan-oopperassa.
Juan Diego Flórez on tullut tunnetuksi bel canto -laulajana, varsinkin Gioacchino Rossinin teosten tulkitsijana. Hänelle on myönnetty lukuisia palkintoja sekä Perussa että kansainvälisesti, ja 4. kesäkuuta 2007 maansa korkeimman kunnia-arvon, Gran Cruz de la Orden El Sol del Perún.
Hullut nuoruuden päivät

| Hullut nuoruuden päivät Terapia |
| --- | --- | --- |

Kokoelmalevyn tiedot
 Äänitetty : 1993-2005
 Julkaistu: 2005
 Tyylilaji: rock
 Levy-yhtiö: Omakustanne
Terapian muut julkaisut
| Hoosianna 2003 | Hullut nuoruuden päivät 2005 | Terapian tarpeessa 2007 |
Hullut nuoruuden päivät on tamperelaisen gospelrock-yhtye Terapian kokoelmalevy. Se julkaistiin vuonna 2005. Albumi sisältää kahdella CD:llä yhteensä 38 suosittua Terapian kappaletta ja neljä ennenjulkaisematonta live-versiota.
Kappaleet

| --- | --- |
 CD 1 Hän pitää sinusta huolen (Live) – 2.51  Kesken kaiken – 2.50  Ystävä viaton – 3.14  Hei sinä – 1.52  On se ihmeellistä – 2.22  Tule & kazo – 2.36  Rakkautta – 3.28  Kaamos – 3.50  Pieni elämä – 5.27  Meistäpä kai – 5.00  Vanhat kuviot – 4.04  Taivas on sininen – 2.09  Punainen pipo – 5.06  Ei kotia – 3.08  Yhteiskunta – 0.58  Arkki – 4.47  Vapaa – 3.15  Vihreitä miehiä – 3.41  Viimeisenä maalissa – 3.28  Historiaa – 5.14  Etsii – 2.33  Tanssi – 3.08  Älä usko – 1.51 :  CD 2 Jaakobinpaini – 3.26  Joona – 4.26  Ystäviä – 2.33  Rakkautta oppimaan – 5.46  Valo on sisällä – 5.19  Pelasta mut – 4.08  Kuu (LIVE) – 3.29  Syö sut – 2.37  Kaikki kipuni – 4.07  Tämä kaupunki 02 – 2.38  Napajäätiköt sulaa – 4.14  Kaipaan – 3.46  Toivon – 3.15  Yksi yhteen – 6.29  Hoosianna – 3.08  Nuori – 3.51  Hyvä – 2.16  Jaakobinpaini (Live) – 3.19  Kesken kaiken (Live) – 3.33
Juan Diego Cuautlatoatzin

| Juan Diego Cuautlatoatzin |
| --- | --- |

Henkilötiedot
Syntynyt: 1474 Tlayacac, Cuauhtitlan
Kuollut: 30. toukokuuta 1548
Pyhä Juan Diego Cuautlatoatzin (1474 Tlayacac, Cuauhtitlan – 30. toukokuuta 1548) oli pyhimys ja näkijä. Kolmivuotiaasta asti hänet kasvatettiin pakanaksi mutta kääntyi myöhemmin vaimonsa Maria Lucian kanssa katolilaiseksi. Vuonna 1531 Neitsyt Maria ilmestyi hänelle Guadalupessa, pyysi kirkkoa rakennettavaksi tietylle paikalle ja antoi hänelle kuvan joka tunnetaan suomeksi nimellä Guadalupen neitsyt. Hän eli seuraavien 8 paavien hallintokausien aikana: Sixtus IV (1471-1484), Innocentius VIII (1484-1492), Aleksanteri VI (1492-1503), Pius III (1503), Julius II (1503-1513), Leo X (1513-1521), Adrianus VI (1522-1534) ja Paavali III (1534-1549). Paavi Johannes Paavali II julisti hänet autuaaksi 9. huhtikuuta 1990 ja pyhimykseksi 31. heinäkuuta 2002. Hän on alkuperäiskansojen suojeluspyhimys ja hänen juhlapäiväänsä vietetään 9. joulukuuta.
Joulukruunu

Joulukruunu on puinen kattoon ripustettava valaisin, joka muistuttaa kynttiläkruunua. Se ripustetaan kattoon jouluna ja joskus muulloinkin juhla-aikana. Joulukruunu on ollut käytössä Suomessa etenkin Lounais- ja Etelä-Suomessa.